D tutlayt taberranit tamenzut di tmurt n Lezzayer. Refden-ttɣef umnekcum afransi yeqqimen 130 n yiseggasen di tmurt, d ayen i tt-yeǧǧan ad teddu aṭas gar yimsiwal.Am akken tettuneḥsab d tutlayt n zzux d tfenṭaẓit. Ilmend n wayen d-yenna (QEFFELEC.A et all, 2002: asb.36) s deffir n timunnent n Lezzayer, tutlayt-a d taberranit n laṣel, tesɛa aẓayar unnig ɣef tutlayin-nniḍen di tilawt3. Si tebdart-agi ad negzu azal ameqqran i as-yuɣalen i tutlayt taberranit imi teṭṭef adeg deg aṭas n taɣulin. Daɣen tettuneḥsab d tutlayt n unadi ussnan, ɣef aya rran-tt d tutlayt n uselmed unnig (taseddawit). Am akken tleddi-aɣ-d tiwwura ɣef yidelsan yemgaraden.